तुंबेल

तुंबेल गुजरात, सिंध और बलूचिस्तान के चारणों का एक वंश और वर्ग है।     ऐतिहासिक रूप से, वे कच्छ और नवानगर रियासतों में अपनी सैन्य भूमिका के लिए प्रसिद्ध थे।

इतिहास

उद्गम 
चारणों की उत्पत्ति से संबन्धित धारणाओं में सबसे आम चारणों को पार्वती और शिव द्वारा सृजित प्रस्तुत किया जाता है। तुंबेल वंश के लिए यह कहा जाता है कि आवरी अथवा आवड़ (8 वीं शताब्दी की देवी आवड़ से भिन्न) नामक एक नाग-कन्या का चारण से विवाह इस शर्त पर होता है कि वह उससे कभी बात नहीं करेगा। इस प्रकार जब नाग-कन्या आवड़ चारण के चतुर्थ पुत्र के साथ गर्भवती थी, तब उस चारण ने बात न करने की प्रतिज्ञा को तोड़ दिया। फलस्वरूप नाग-कन्या आवड़ ने आधे-अधूरे बच्चे को अपने गर्भ से मुक्त किया, और उसे एक पात्र ( तुंब ) में रखकर समुद्र में छोड़ दिया। चूंकि वह बालक आधी अवधि में पैदा हुआ था, इसलिए उससे उत्पन्न वंश को केवल आधा पाड़ा (काच्छेला चारणों में विवाह समूह) माना जाता है। और चूंकि वह बालक एक तुम्ब (पात्र) में पाया गया, उसके वंशज तुंबेल कहलाए।  

एक सम्मा राजपूत सरदार, जिसका नाम कुछ विवरणों में जाम लखियार माना जाता है, शक्तिपीठ हिंगलाज की तीर्थयात्रा के दौरान, मकरान के तट पर उसे समुद्र में वह बालक मिलता है । उस बालक को देवी का आशीर्वाद मानते हुए, वह उसे अपने पुत्र के रूप में पालने का निश्चय करता है। इस प्रकार, वर्षों बाद, परंपरा के अनुसार, उस बालक की विवाह विमर्श के दौरान देवी स्वयं राजा को उस बालक के चारण होने का रहस्य प्रकट करती है व उसका विवाह चारण-कन्या से होना चाहिए।

प्रवास 
तुंबेल चारण देवी हिंगलाज को 9वीं शताब्दी से पूर्व के अपने पूर्वजों के रूप में मानते हैं।  हाला-पहाड़ियों में, हिंगलाज, जिन्हें कोहण-रानी कहा जाता है, तुंबेल वंश के साथ निवास करती थीं। उन्होने इस समूह को देवी माँ के धर्म-प्रचारक के रूप में सेवा करने के लिए प्रेरित किया और व्यक्तिगत रूप से उन्हें आधुनिक बलूचिस्तान में स्थित बेला में ले गई।  

15-16वीं शताब्दी तक, सम्मा शासकों के इस्लाम में परिवर्तित होने के कारण, तुंबेल चारणों ने सिंध को छोड़ कच्छ की ओर पलायन दिया। वे कच्छ पहुंचे जहां सम्मा राजपूतों की एक उप-शाखा जाडेजा का शासन स्थापित था। उसी समय के अपदस्थ जाडेजा शासक, जाम रावल के साथ गठबंधन करते हुए, उसकी सेना का मुख्य हिस्सा बनकर और दक्षिण में सौराष्ट्र क्षेत्र में विजय प्राप्त की, जिससे नवानगर रियासत का निर्माण हुआ।   अबुल फ़ज़ल ने अपने इतिहास के ग्रंथ ऐन-ए-अकबरी में सौराष्ट्र के जिलों में एक शासक जनजाति के रूप में तुंबेल का उल्लेख किया है।

शाखाएँ 
तुंबेल चारण 'जाम' उपाधि का प्रयोग करते हैं। तुंबेल वंश में सामान्य कुल निम्नलिखित हैं : 1) अलसुरा, 2) बरोट, 3) बाटी, 4) भान या लूना, 5) बूचर, 6) गागिया, 7) गिलवा, 8) गोगर, 9) गुनगड़, 10) जीवीया, 11) कारिया, 12) केसरिया, 13) मुंधुड़ा, 14) नान्दण, 15) सागर, 16) सखारा, 17) सिखाड़िया, 18) वनारिया, 19) वारिया।

उल्लेखनीय लोग 

 कवि काग (दुला काग करानी) (1903-1977), संत- कवि और लेखक, मुख्य रूप से हिंदू धर्म से संबंधित आध्यात्मिक कृतियों के लिए जाने जाते हैं, जिसमें उनका संग्रह कागवाणी भी शामिल है; पद्म श्री (1962)   से सम्मानित
 आई सोनल माता, गुजरात की धार्मिक व्यक्तित्व और समाज सुधारक 
 ईशुदान गढ़वी (जाम ईशुदान) (जन्म 1982), भारतीय राजनीतिज्ञ, पूर्व मीडिया पत्रकार, टीवी न्यूज एंकर और गुजरात से आम आदमी पार्टी के वरिष्ठ नेता

संदर्भ 

पाकिस्तान की जातियाँ
भारत की मानव जातियाँ
भारतीय उपनाम
चारण